Here is a page extracted from Wikipedia that may contain CSS, HTML, and a lot of unformatted text.

Title: على اسماعيل
Content: على اسماعيل ، (28 ديسمبر 1922 - 16 يونيه 1974) ملحن مصرى مشهور، اتميز 
ف  تأليف و توزيع المزيكه ، له اعمال كتيره فى الإذاعه و السينما و المسرح و فرقة رضا. لحن المزيكه التصويريه لاكتر من 350 فيلم سينما مصرى و الف و وزع الكتير من الاغانى الوطنيه ، هو اخو الممثل الراحل جمال اسماعيل .
 
اتجوز من الشاعره الغنائيه نبيله قنديل صاحبة الاغانى الوطنيه زى اغنية (فدائى) و(دع سمائى) و(راجعين شايلين فى ايدنا سلاح ) . خلف بنته شجون على اسماعيل و الملحن مصطفى على اسماعيل و حسين على اسماعيل.

ملحن وموزع : ملحن

"راجعين" " ام البطل""ياسمر ياسكر""السكر النبات""كايدة العزال""يامغرمين"
"العتبة جزاز""عيب اعمل معروف""ادي العيش لخبازه""فالح ياوله"

لحن لعبد الحليم حافظ فى مطلع حياته 11 أغنيه هيا "الاصيل" و"الجدول" و"مركب الأحلام" و"ماتصدقنيش"
و"حبيبى فى عينيه" و"العيون بتناجيك" و"غني غني" و"انت غريب" و"افترقنا" و"يامغرمين"

مؤلف موسيقى "الملاية اللف" و"مولد السيدة" و"شوي العصاري" و"زروني"

واضع المزيكه التصويريه للافلام
"الارض" و "أجازة نص السنه"و "غرام فى الكرنك" 
و "عروس النيل"و"صغيره ع الحب" و"شفيقه القبطيه" "المماليك"

موزع اغاني عبد الحليم حافظ
"السد العالى" "الوطن الاكبر" "حبيبها" وأغانى أعياد الثوره

فرقة رضا 
ولما كون الاخوان رضا (على رضا و محمود رضا) فرقة رضا للفنون الشعبيه كان على اسماعيل هو ملحن الرقصات و سافر معاهم أغلب دول العالم و لحن لهم مزيكة رقصات منها: رنة الخلخال - الكرمبه - نين زين - رقصات صعيديه.

فرقة الثلاثى المرح 
ابتكر فكرة فرقة الثلاثى المرح فقدم لهم أغنياتهم المشهوره زى العتبه جزاز - يا أسمر يا سكر - مانتاش خيالى ياوله -وغيرها

فى السينما
وضع المزيكه التصويريه لاكتر من 350 فيلم سينما مصرى.

لحن علي اسماعيل كل الاغانى و المزيكه التصويريه لأفلام فرقة رضا :(اجازة نص السنه) و(غرام فى الكرنك).

ووضع المزيكه التصويرية لكتير من الافلام المصريه و أهمها :
 (الأيدى الناعمه)
 (السفيره عزيزه)
 (الحقيقه العاريه)
 (معبودة الجماهير)
 فيلم (الارض ) لحن (الارض لو عطشانه نرويها بدمنا).

الاغانى الوطنيه
 قاد الأوركسترا فى حفلات قيام ثورة 23 يوليه
 ف العدوان الثلاثى على مصر سنة 1956 لحن أغنيته المشهوره (دع سمائى) اللى غنتها المغنيه فايده كامل .
وقاد الفرقه الموسيقيه للاغانى الوطنيه الرائعه لعبد الحليم حافظ وكمال الطويل ف أعياد الثورة زى (المسئوليه، صوره، مطالب شعب)
 فى السبعينات ف حرب اكتوبر 1973 قدم اغنيات (رايات النصر) للمجموعه و لحن لشريفة فاضل اغنية (ام البطل) وأغنية رايحين شايلين فى ايدنا سلاح
 لحن على اسماعيل النشيد الوطنى الفلسطينى : نشيد " فدائى" اللى كان مستخدم من سنة 1972.

مصادر برانيه 
 علي اسماعيل من موقع صاحبة الجلالة 
 راجعين شايلين فى ايدنا سلاح علي اسماعيل

مواليد 1922
وفيات 1974
موسيقيين مصريين
ملحنين مصريين
شراقوه